
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 13C/31/2026 3826201843 12. 08. 2026 Mgr. Marianna Hašková ECLI:SK:OSPD:2026:3826201843.3
Uznesenie Okresný súd Prievidza v spore žalobkyne: A. B., nar. XX.XX.XXXX, bytom C., D. E. XXX/X-X, proti žalovanému: F. B., nar. XX.XX.XXXX, bytom C., D. E. XXX/X-X, o vyporiadanie bezpodielového spoluvlastníctva manželov, takto rozhodol: I. Súd konanie z a s t a v u j e. II. Žiadna zo strán sporu n e m á nárok na náhradu trov konania. odôvodnenie: 1. Žalobkyňa sa žalobou podanou na Okresný súd Prievidza dňa 07.04.2026 domáhala voči žalovanému vyporiadania BSM a náhrady trov konania. 2. Podaním doručeným súdu dňa 23.06.2026 zobrala žalobkyňa žalobu proti žalovanému v celom rozsahu späť, keďže strany sporu dňa 18.06.2026 uzavreli Dohodu o vyporiadaní bezpodielového spoluvlastníctva manželov. 3. Dňa 11.08.2026 doručil žalovaný Okresnému súdu Prievidza súhlas so späťvzatím žaloby. 4. Podľa § 145 ods. 1 CSP, ak je žaloba vzatá späť celkom, súd konanie zastaví. 5. Podľa § 146 ods. 1 CSP, súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 6. Späťvzatie žaloby je dispozitívnym procesným úkonom žalobcu, z ktorého obsahu jednoznačne vyplýva prejav žalobcu, že na prejednaní svojej žaloby nemá záujem a že je uzrozumený s tým, že o jeho žalobe nebude v tomto rozsahu súdom meritórne rozhodnuté. Žalobca môže vziať žalobu späť aj po rozhodnutí súdu prvej inštancie, avšak len do tej doby, pokiaľ rozhodnutie nenadobudlo právoplatnosť. Rozhodnutie o späťvzatí žaloby je závislé na súhlasnom, či nesúhlasnom stanovisku druhej strany sporu k tomuto procesnému úkonu žalobcu. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 9. Keďže žalobkyňa zobrala svoju žalobu proti žalovanému v celom rozsahu späť podaním doručeným súdu dňa 23.06.2026 a žalovaný so späťvzatím žaloby o vyporiadaní BSM súhlasil podaním doručeným súdu dňa 11.08.2026, t. j. ešte pred otvorením prvého pojednávaním vo veci, súd konanie vo veci podľa § 145 ods. 1 a § 146 ods. 1 CSP zastavil.
10. Podľa § 256 ods. 1 CSP, ak strana procesne zavinila zastavenie konania, súd prizná náhradu trov konania protistrane. 11. Podľa § 262 ods. 1 CSP, o nároku na náhradu trov konania rozhodne aj bez návrhu súd v rozhodnutí, ktorým konanie končí. 12. O nároku na náhradu trov konania rozhodol súd podľa § 256 ods. 1 a § 262 ods. 1 CSP tak, že žiadna zo strán sporu nemá nárok na náhradu trov konania, keďže obe strany procesne zavinili zastavenie konania, keďže uzavreli Dohodu o vyporiadaní BSM. Poučenie: Proti tomuto uzneseniu možno podať odvolanie do 15 dní odo dňa jeho doručenia, písomne v dvoch vyhotoveniach, na Okresný súd Prievidza. O odvolaní rozhodne Krajský súd v Trenčíne. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona (Exekučný poriadok).

